கேள்வி: அமீர் சந்த் பம்ப்வால் பற்றி நீங்கள் என்ன அறிந்துள்ளீர்கள்?
பதில்: அமீர் சந்த் பம்ப்வால் (''Amir Chand Bombwal'') (8 ஆகஸ்ட் 1893 - 10 பிப்ரவரி 1972) பஞ்சாபில் பிறந்த இந்திய விடுதலை இயக்கம் போராளியாவார். பிரித்தானிய இந்தியாவின் வடமேற்கு எல்லைப்புற மாகாணமான கைபர் பக்துன்வா மாகாணம் பெசாவர் இந்திய தேசிய காங்கிரசு கட்சியின் தலைவராக இருந்தார். எல்லை காந்தி என அழைக்கப்பட்ட கான் அப்துல் கப்பார் கான் நெருங்கிய கூட்டாளியும் ஆவார். மேலும் இவர், ''தி பிரன்டியர் மெயில்'' என்ற வாராந்திர செய்தித்தாளின் நிறுவனராகவும் அதன் ஆசிரியராகவும், மற்றும் வெளியீட்டாளராகவும் இருந்தார்.
கேள்வி: அமீர் சந்த் பம்ப்வால் - பணிகள் பற்றி விளக்கவும்.
பதில்: 1907 மற்றும் 1911 க்கு இடையில் பிரயாக்ராஜ் பாரத் மாதா சங்கத்தால் வெளியிடப்பட்ட குறுகிய கால உருது மொழி சுவராஜ்ய வாராந்திர செய்தித்தாளின் கடைசி ஆசிரியராக பம்ப்வால் இருந்தார். இந்த செய்தித்தாள் பிரித்தானியாவின் இந்தியப் பேரரசு ஆட்சிக்கு எதிராக கடுமையான பிரச்சாரத்தைத் தொடர்ந்து நடத்தி வந்தது. இந்திய தேசிய காங்கிரசு கட்சியின் தீவிர உறுப்பினராக இருந்த இவர், ஒத்துழையாமை இயக்கம் பங்கேற்றதற்காக சிறையில் அடைக்கப்பட்டார். படிமம்:Prisoner_Amir_Chand_Bombwal.jpg வடமேற்கு எல்லைப்புற மாகாணத்தில் ஒத்துழையாமை இயக்கம் தொடர்பாக, மூன்று ஆண்டுகள் கடுமையான சிறைத்தண்டனை அனுபவித்து வரும் பண்டிட் அமீர் சந்த் பம்ப்வாலின் இந்த புகைப்படம் பெசாவர் மத்திய சிறையில் இருந்து முல்தான் மத்திய சிறைக்கு மாற்றப்பட்ட பின்னர் எடுக்கப்பட்டது. கழுத்தில் எஃகு வளையம் சிறையில் உள்ள கைதிகளின் வரிசை எண் "884", பிரிவு "40", மற்றும் சிறைக் காலம் 3 வருடம் எனக் காட்டுகிறது.]] சிறையில் இருந்து விடுவிக்கப்பட்ட பிறகு, 1924 கோஹாட் கலவரத்தில் அகதிகளுக்கும் பாதிக்கப்பட்டவர்களுக்கும் மறுவாழ்வு அளிக்க அங்கு பணியாற்றினார். கலவரத்தால் பாதிக்கப்பட்டவர்களுக்கு இவர் செய்த சேவைக்காக மோகன்தாசு கரம்சந்த் காந்தி இவரைப் பாராட்டினார். படிமம்:Amir_Chand_Bombwal_Passport.jpg இந்தியப் பிரிப்பு பிறகு, கான் அப்துல் கப்பார் கான் மற்றும் கான் அப்துல் ஜபார் கான்ஆகியோருடன் இவரும் குற்றச்சாட்டுகள் ஏதுமில்லாமல் கைது செய்யப்பட்டார். அனைவரும் பெசாவர் மத்திய சிறையில் அடைக்கப்பட்டனர். முகம்மது அலி ஜின்னா இறந்த பிறகு, இவர்களுடன் நட்புடன் இருந்த லியாகத் அலி கான் இவர்களை சிறையிலிருந்து விடுவிக்க உதவினார். மேலும் 1948 ஆம் ஆண்டில் பாம்ப்வால் இந்திய-பாகித்தான் போரின் போர்நிறுத்தக் குழுவில் இந்தியா வந்தார். பிரிவினைக்குப் பிறகு, இவர் இந்தியாவின் தேராதூன் குடியேறினார். அங்கிருந்து ''தி பிரன்டியர் மெயில்'' என்ற செய்தித்தாளை வெளியிட்டார்.